Diari Oficial de la Generalitat Valenciana


Sumari del DOGV 4858, del 07-10-2004 (2004/9884)

ORDE de 6 de setembre de 2004, de la Conselleria de Sanitat, per la qual aprova les bases i convoca ajudes socials a persones amb hemofília i altres coagulopaties congènites de la Comunitat Valenciana que hagen desenvolupat l'hepatitis C com a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9884


Data del document
:   06-09-2004

Organisme emissor
:   Conselleria de Sanitat

Tipus de document
:   Ordre

ORDE de 6 de setembre de 2004, de la Conselleria de Sanitat, per la qual aprova les bases i convoca ajudes socials a persones amb hemofília i altres coagulopaties congènites de la Comunitat Valenciana que hagen desenvolupat l'hepatitis C com a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana. [2004/X9884]
  
La Llei 17/2003, de 30 de desembre, de Pressupostos de la Generalitat Valenciana per a l'exercici 2004, ha aprovat una línia d'ajudes socials a pacients hemofílics vius de la Comunitat Valenciana inclosos en el cens de la Comunitat Valenciana, remetent-se a l'article 80 de la Llei 55/1999, de 29 de desembre, de Mesures Fiscals, Administratives i de l'Orde Social, com a normativa reguladora (BOE de 30.12.1999), que no hagen rebut ajuda en 2003, i també als altres previstos en la Llei 14/2002, de 5 de juny, cosa que permet ampliar la condició de beneficiàries a determinades persones que no es van incloure en l'Orde de 29 d'abril de 2003 de la Conselleria de Sanitat, l'anterior que va convocar este tipus d'ajudes.
  
En concordança amb açò, s'han d'aprovar les noves bases reguladores de la concessió de les ajudes previstes per la Llei de Pressupostos de la Generalitat Valenciana per a l'exercici 2004, a l'empara de l'article 47.11 de la Llei de la Hisenda Pública de la Generalitat Valenciana, text refós aprovat pel Decret Legislatiu de 26 de juny de 1991.
  
Les ajudes les bases reguladores i la convocatòria de les quals aprova esta orde són compatibles i complementàries amb les que puga atorgar l'administració de l'Estat a l'empara de la Llei 14/2002, de 5 de juny, esmentada adés.
  
Per això, i fent ús de les facultats que em conferixen l'article 35 de la Llei 5/1983, de 30 de desembre, de Govern Valencià, l'article 47.11 del Text Refós de la Llei de la Hisenda Pública de la Generalitat Valenciana i el Decret 116/2003, d'11 de juliol, del Govern Valencià, pel qual aprova el Reglament Orgànic i Funcional de la Conselleria de Sanitat, modificat pels decrets 198/1999, de 19 d'octubre, i 46/2001, de 27 de febrer, del Govern Valencià,
  
ORDENE
  
Article 1. Objecte de les ajudes
  
Esta orde té com a objecte aprovar les bases i efectuar la convocatòria d'ajudes socials a les persones afectades d'hemofília i altres coagulopaties congènites que hagen desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana, que hi residisquen i a les quals no se'ls haja concedit esta ajuda en 2003. En el seu cas, també seran beneficiàries d'estes ajudes les altres persones que s'allisten en l'article 3 d'esta orde.
  
Article 2. Quantia i finançament
  
1. Els beneficiaris tindran dret a percebre una ajuda econòmica, per una sola vegada, a tant alçat, per l'import màxim de 12.020,24 euros.
  
2. Les ajudes que regula esta orde es finançaran a càrrec del programa pressupostari 411.10, capítol IV, aplicació pressupostària 66.02.08.6330.134.35.NI i codi de línia T4600, per un import global màxim de set-cents vint-i-un mil dos-cents deu euros (721.210 €).
  
3. Atés el caràcter limitat dels fons destinats a estes ajudes, en cas que siguen insuficients, en relació amb el nombre de sol·licitants que tinguen els requisits per a rebre l'ajuda, es podrà acordar el prorrateig de l'import global màxim indicat en l'apartat anterior entre els beneficiaris.
  
4. El pagament de la totalitat de l'import es farà una vegada dictada la resolució definitiva de concessió de l'ajuda, en la mesura que esta resolució comporta la justificació de la quantitat acordada i després de l'acreditació d'estar al corrent de les obligacions tributàries i davant la Seguretat Social.
  
Article 3. Beneficiaris i compatibilitat amb altres ajudes
  
1. Podran presentar sol·licitud d'ajuda les persones hemofíliques o amb altres coagulopaties congènites que hagen desenvolupat l'hepatitis C a conseqüència d'haver rebut tractaments amb concentrats de factors de coagulació en l'àmbit del sistema sanitari públic de la Comunitat Valenciana, que hi residisquen i que estiguen incloses en el cens definitiu previst en l'article 80 de la Llei de l'Estat 55/1999, de 29 de desembre, de Mesures Fiscals, Administratives i de l'Orde Social. També podran presentar una sol·licitud d'ajuda estes persones quan per circumstàncies acreditades objectivament no figuren acreditades en el cens definitiu aprovat el 21 de novembre de 2000 per la comissió gestora per a l'elaboració del cens, i hi siguen incloses perquè tenen els requisits previstos en l'article 6 del Reial Decret 377/2003, de 28 de març (BOE número 76, de 29.03.2004), sempre que esta inclusió s'haja fet abans de l'acabament del termini de presentació de les sol·licituds previst en l'article 4 d'esta orde.
  
En el cas de mort de les persones a què es referix el paràgraf anterior, podran percebre l'ajuda social els fills menors d'edat i els majors incapacitats, per parts iguals; si no n'hi ha, el cònjuge no separat legalment o, si no n'hi ha, la persona que haja estat convivint amb la que ha mort de manera permanent amb una relació d'afectivitat anàloga a la del cònjuge, durant almenys els dos anys anteriors a la mort o, si no n'hi ha, els pares de les persones mortes.
  
2. Per a accedir a les ajudes a què es fa referència en l'apartat 1, serà necessària la renúncia prèvia de l'exercici de tota classe de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu personal.
  
3. No podran accedir a l'ajuda econòmica els que hagen obtingut una sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
  
4. Les ajudes les bases reguladores i la convocatòria de les quals s'aproven mitjançant esta orde són compatibles i complementàries amb les que puga atorgar l'administració de l'Estat a l'empara de la Llei 14/2002, de 5 de juny, esmentada adés.
  
Article 4. Sol·licituds
  
Les sol·licituds s'han de presentar en el Registre General de la Conselleria de Sanitat, situada al carrer del misser Mascó, número 31, 46262 València, sense perjuí de poder presentar-les en els altres llocs determinats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Les sol·licituds esmentades s'ajustaran al model que figura en l'annex I d'esta orde, i s'hi adjuntaran, en un sobre tancat per confidencialitat, els documents següents:
  
a) Formulari, segons el model de l'annex II.
  
b) Fotocòpia del DNI del beneficiari.
  
c) El document que continga la renúncia prèvia a l'exercici de tota classe de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu personal.
  
d) El document que continga una declaració responsable de no haver obtingut cap sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
  
e) Els documents que acrediten estar al corrent de les obligacions fiscals i de la Seguretat Social, si és el cas. L'acreditació es farà segons l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
  
f) El certificat d'empadronament en un municipi de la Comunitat Valenciana.
  
g) La fitxa d'alta de tercers, ben omplida, segons el model de l'annex III d'esta orde.
  
h) En el cas de beneficiaris inclosos en el segon paràgraf de l'apartat 1 de l'article 3, han d'aportar el certificat de defunció de la persona que, si visquera, haguera pogut sol·licitar l'ajuda social, i la documentació que acredite que es tenen els requisits exigits en el paràgraf indicat. Si són diversos els sol·licitants, han de procurar formular la sol·licitud d'ajuda econòmica en la mateixa sol·licitud.
  
3. El termini de presentació de sol·licituds finalitzarà als 30 dies hàbils comptadors des de l'endemà de la publicació d'esta convocatòria en el Diari Oficial de la Generalitat Valenciana.
  
Article 5. Comprovació d'ofici
  
La Conselleria de Sanitat comprovarà d'ofici que els sol·licitants es troben inclosos en el cens definitiu previst en l'article 80 de la Llei de l'Estat 55/1999, de 29 de desembre, de mesures fiscals, administratives i de l'orde social, per a la qual cosa demanarà la informació adequada del Ministeri de Sanitat i Consum.
  
Article 6. Resolució
  
Com que es tracta d'un procediment iniciat d'ofici, la resolució o les resolucions corresponents seran dictades pel conseller de Sanitat i notificades en un termini màxim de sis mesos comptadors a partir de l'endemà de la publicació d'estes bases i convocatòria en el Diari Oficial de la Generalitat Valenciana i, si no hi ha una resolució expressa en el termini establit, les sol·licituds es podran entendre desestimades, sense perjuí del que es dispose quan es dicte la resolució corresponent.
  
Article 7. Legislació aplicable
  
En allò no previst en estes bases s'aplicarà la regulació establida per a les transferències corrents en la Llei de la Hisenda Pública de la Generalitat Valenciana, text refós aprovat pel Decret Legislatiu de 26 de juny de 1991, i la resta de la legislació vigent i aplicable al cas.
  
No obstant això, no correspondrà l'aplicació de les previsions de l'apartat 11.e de l'article 47 de la llei esmentada, ni qualsevol altra d'incompatible amb la naturalesa de les ajudes convocades.
  
Article 8. Recursos
  
Contra esta convocatòria, que exhaurix la via administrativa, podrà interposar-se potestativament el recurs de reposició davant del mateix òrgan que la dicta, o podrà ser impugnada directament davant de l'òrgan de la jurisdicció contenciosa administrativa corresponent (article 116 de la Llei 30/1992, de 26 de novembre, modificada per la Llei 4/1999, de 13 de gener).
  
El recurs de reposició davant del conseller de Sanitat s'interposarà en el termini d'un mes, a partir de l'endemà de la publicació d'esta orde.
  
El recurs contenciós administratiu es podrà interposar, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, així com amb els articles 10 i 46 de la Llei 29/1988, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos a partir de l'endemà de la publicació d'esta orde.
  
València, 6 de setembre de 2004,
  
El conseller de Sanitat,
  
VICENTE RAMBLA MOMPLET
  
ANNEX I
  
Sol·licitud de subvenció
  
Nom ...
  
Adreça (carrer, número, porta) ...
  
Localitat ...
  
Codi postal ...
  
Província ...
  
Expose:
  
Les meues dades i altres circumstàncies consten, per confidencialitat, en el formulari que entregue en un sobre tancat annex a este escrit, amb la documentació que s'hi indica.
  
Sol·licite
  
L'ajuda social a l'empara de l'Orde de 6 de setembre de 2004, del conseller de Sanitat, publicada en el Diari Oficial de la Generalitat Valenciana número ..., de data ... de 2004.
  
Data i signatura ...
  
Conselleria de Sanitat
  
C/ del misser Mascó, 31
  
46166 València
  
ANNEX II
  
Formulari i documentació que s'ha d'ajuntar
  
a la sol·licitud d'ajuda social (en un sobre tancat)
  
Dades de la persona que fa la sol·licitud
  
Cognoms i nom ...
  
DNI ...
  
Relació amb el beneficiari ...
  
Acreditació de la representació (cal que adjunte el poder notarial o alguna altra documentació que l'acredite) ...
  
Dades del beneficiari
  
Cognoms i nom ...
  
Data de naixement ...
  
DNI (si és menor d'edat, indique el DNI de la mare, el pare o el tutor) ...
  
El beneficiari és una persona hemofílica o afectada per una altra coagulopatia congènita que ha desenvpolupat l'hepatitis C a conseqüència d'haver rebut tractament amb concentrats de factors de coagulació en l'àmbit del sistema sanitari públic de la Comunitat Valenciana, resideix a la Comunitat Valenciana i està inclòs o inclosa en el cens definitiu previst en l'article 80 de la Llei 55/1999, de 29 de desembre, de Mesures Fiscals, Administratives i de l'Orde Social, o està inclòs o inclosa en els altres casos previstos en l'apartat 1 de l'article 3 de l'Orde de 6 de setembre de 2004 de la Conselleria de Sanitat.
  
Documentació adjunta
  
- Fotocòpia del DNI del beneficiari
  
- Document que acredita la representació del sol·licitant respecte al beneficiari, si cal.
  
- Document que conté la renúncia a l'exercici de tota classe de reclamacions per contaminació pel virus de l'hepatitis C contra qualsevol de les administracions públiques sanitàries i centres sanitaris vinculats al Sistema Nacional de Salut, o el seu personal.
  
- Document que continga una declaració responsable de no haver obtingut cap sentència condemnatòria contra qualsevol de les administracions públiques sanitàries i centres sanitaris vinculats al Sistema Nacional de Salut per contagi del virus de l'hepatitis C.
  
- Certificacions de l'Agència Tributària, de la Direcció Territorial d'Economia i Hisenda i de la Tresoreria de la Seguretat Social que acrediten estar al corrent de les obligacions fiscals i de la Seguretat Social, si cal.
  
- Certificat d'empadronament en un municipi de la Comunitat Valenciana.
  
- Fitxa d'alta de tercers, ben omplida, segons el model de l'annex III.
  
- Certificat de defunció de la persona que, si visquera, haguera pogut sol·licitar l'ajuda social, en el cas de beneficiaris inclosos en el segon paràgraf de l'apartat 1 de l'article 3.